text: Billige færgebilletter på vej
  07 maj 2015 kl. 17.57
  Regeringens nye vækstplan lægger op til væsentlig lavere billetpriser til 
  Bl.a. Fanø.
  Det skal ske ved at afsætte 60 millioner kroner i 2016 og derefter 133 millioner kroner om året fremover på at nedsætte billettaksterne.
  Hvis det lykkes for regeringen at få flertal for vækstplanen, så kommer en færgebillet til Fanø måske til at koste helt ned til 83 kroner. Det er væsentlig lavere end de nuværende priser, hvor det i dag koster 415 kroner i højsæsonen og 300 kroner resten af året.
  Det er dog kun udenfor højsæson, at priserne for en returbillet kan komme helt ned på de 83 kroner.
  Pengene hentes fra en pulje til godstransport, hvor der er 48 millioner kroner i overskud.
  Resten er ifølge indenrigsminister Morten Østergaard dækket ind ved andre tiltag i den samlede pakke af væksttiltag fra regeringen, og derfor skal der ikke skaffes penge til forslaget senere på året, fastslår han.
  Det nye udspil skal sikre og bevare nogle velfungerende samfund på de danske småøer. Samtidig skal det efter planen få flere til at tage en tur til øerne også udenfor højsæsonen.
  Hvis det lykkes at få ordningen igennem, så skal den træde i kraft efter sommeren i 2016.
  Ud over Fanø, kan planerne også komme Endelave, Aarø, Barsø og Hjarnø tilgode.
  